
din 20 iulie 2026 

„Cu privire la amalgamarea voluntară a unităților 
administrativ-teritoriale comuna Volovița, comuna Stoicani, 
comuna Parcani, satul Dubna, satul Redi-Cereșnovăț” 

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 5, 6, 8, 10 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023. Ținând cont de criteriile stabilite la art. 5 din Legea nr. 225/2023 privind amalgamarea voluntară a unităților administrativ-teritoriale, se constată că unitățile administrativ-teritoriale propuse pentru amalgamare Volovița, Stoicani, Parcani, Dubna și Redi-Cereșnovăț, întrunesc condițiile de bază prevăzute de lege. UAT-urile participante formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3.000 de locuitori, conform datelor oficiale disponibile. Totodată, în conformitate cu prevederile art. 6 din Legea nr. 225/2023 precum și Metodologia de amalgamare voluntară, Grupul de Lucru Comun a stabilit, prin consens, UAT Volovița în calitate de centru administrativ al viitoarei unități administrativ-teritoriale amalgamate, în temeiul celor expuse ,consiliul comunal Volovița

DECIDE: 
1. Se aprobă: amalgamarea voluntară a unităților administrativ-teritoriale comuna Volovița, comuna Stoicani, comuna Parcani, satul Dubna, satul Redi-Cereșnovăț din raionul Soroca, cu centrul administrativ în Volovița;
2. Se pune în sarcina domnului Colesnic Iulian, Primarul comunei Volovița:
2.1. Recepționarea deciziilor de amalgamare voluntară aprobate de consiliile locale ale Volovița, Stoicani, Parcani, Dubna și Redi-Cereșnovăț; 
2.2 Transmiterea dosarului consolidat privind amalgamarea voluntară a unităților administrativ-teritoriale Volovița, Stoicani, Parcani, Dubna și Redi-Cereșnovăț către Cancelaria de Stat a Republicii Moldova.
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Soroca sediul central, Adresa: MD-3006, mun. Soroca, str. Independentei, 62.





